স্বাধীন বাংলা বেতার কেন্দ্রে তেজোদীপ্ত কবিতা পাঠের মধ্য দিয়েই কবিতাঙ্গনে পা ফেলা। বৈপ্লবিক চেতনায় ভাস্বর এ কবি লেখার জন্য জীবনে বহুবার নির্যাতনের শিকারে পরিণত হয়েছেন। কবিতাকে ভালোবেসে জীবনের ভালোবাসা থেকে বঞ্চিত একজন মানুষ। সত্যকে প্রতিষ্ঠার লড়াইয়ে তিনি এক শব্দ সৈনিক। লেখার জন্য জীবনে বহুবার নির্যাতনের শিকারে পরিণত হয়েছেন। রাজনৈতিক চক্রজালে নির্মম পৈশাচিক অত্যাচারে ১৯৯১ সালে ঘরছাড়া হয়েছেন। দ্বীপান্তরে বদলি করা হয়েছে। চাকুরি ঝুলেছে। নরপশু তাড়িত কবি দু’বার গুলির মুখে পড়েছেন। তার প্রিয় পোষা কুকুর টমি গুলিবিদ্ধ হয়ে প্রাণ বলি দিয়েছে।